CELEX: 32022D0622
Language: sk
Date: 2022-04-07 00:00:00
Title: Vykonávacie rozhodnutie Komisie (EÚ) 2022/622 zo 7. apríla 2022, ktorým sa mení vykonávacie rozhodnutie (EÚ) 2019/1326, pokiaľ ide o harmonizované normy pre elektromagnetickú kompatibilitu zariadení na meranie elektrickej energie a prúdových chráničov pre domácnosť a na podobné použitie (Text s významom pre EHP)

13.4.2022   
               
               
                  SK
               
               
                  Úradný vestník Európskej únie
               
               
                  L 115/85
               
            
         VYKONÁVACIE ROZHODNUTIE KOMISIE (EÚ) 2022/622
         zo 7. apríla 2022,
         ktorým sa mení vykonávacie rozhodnutie (EÚ) 2019/1326, pokiaľ ide o harmonizované normy pre elektromagnetickú kompatibilitu zariadení na meranie elektrickej energie a prúdových chráničov pre domácnosť a na podobné použitie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2014/30/EÚ (2) sa o elektrickom zariadení, ktoré je v zhode s harmonizovanými normami alebo ich časťami, na ktoré sa uverejnili odkazy v Úradnom vestníku Európskej únie, predpokladá, že je v zhode so základnými požiadavkami stanovenými v prílohe I k uvedenej smernici, na ktoré sa uvedené normy alebo ich časti vzťahujú.
                  
               
                     (2)
                  
                  
                     Vykonávacím rozhodnutím C(2016) 7641 (3) Komisia požiadala Európsky výbor pre normalizáciu (CEN), Európsky výbor pre normalizáciu v elektrotechnike (Cenelec) a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre elektromagnetickú kompatibilitu na podporu smernice 2014/30/EÚ.
                  
               
                     (3)
                  
                  
                     Na základe žiadosti stanovenej vo vykonávacom rozhodnutí C(2016) 7641 výbory CEN a Cenelec vypracovali harmonizovanú normu EN IEC 62053-24:2021 a jej zmenu EN IEC 62053-24:2021/A11:2021 pre statické elektromery pre základnú zložku jalovej energie (triedy presnosti 0,5 S, 1 S, 1, 2 a 3).
                  
               
                     (4)
                  
                  
                     Výbory CEN a Cenelec na základe žiadosti uvedenej vo vykonávacom rozhodnutí C(2016) 7641 zrevidoval tieto harmonizované normy, na ktoré boli uverejnené odkazy oznámením Komisie (Ú. v. EÚ C 173 – 13.5.2016) (4): EN 62053-21:2003, EN 62053-22:2003, EN 62053-23:2003 a EN 61009-1:2012.
                  
               
                     (5)
                  
                  
                     Výsledkom bolo prijatie týchto harmonizovaných noriem a ich zmien: EN IEC 62053-21:2021 a EN IEC 62053-21:2021/A11:2021 pre statické elektromery na činnú energiu striedavého prúdu (triedy presnosti 0,5, 1 a 2); EN IEC 62053-22:2021 a EN IEC 62053-22:2021/A11:2021 pre statické elektromery na činnú energiu striedavého prúdu (triedy presnosti 0,1 S, 0,2 S a 0,5 S); EN IEC 62053-23:2021 a EN IEC 62053-23:2021/A11:2021 pre statické elektromery na jalovú energiu (triedy presnosti 2 a 3); EN 61009-1:2012 a EN 61009-1:2012/A13:2021 pre prúdové chrániče so vstavanou nadprúdovou ochranou pre domácnosť a na podobné použitie.
                  
               
                     (6)
                  
                  
                     Komisia spolu s výbormi CEN a Cenelec posúdila, či harmonizované normy EN IEC 62053-24:2021 zmenená normou EN IEC 62053-24:2021/A11:2021, EN IEC 62053-21:2021 zmenená normou EN IEC 62053-21:2021/A11:2021, EN IEC 62053-22:2021 zmenená normou EN IEC 62053-22:2021/A11:2021, EN IEC 62053-23:2021 zmenená normou EN IEC 62053-23:2021/A11:2021 a EN 61009-1:2012 zmenená normou EN 61009-1:2012/A13:2021 spĺňajú požiadavku stanovenú vo vykonávacom rozhodnutí C(2016) 7641.
                  
               
                     (7)
                  
                  
                     Harmonizované normy EN IEC 62053-24:2021 zmenená normou EN IEC 62053-24:2021/A11:2021, EN IEC 62053-21:2021 zmenená normou EN IEC 62053-21:2021/A11:2021, EN IEC 62053-22:2021 zmenená normou EN IEC 62053-22:2021/A11:2021, EN IEC 62053-23:2021 zmenená normou EN IEC 62053-23:2021/A11:2021 a EN 61009-1:2012 zmenená normou EN 61009-1:2012/A13:2021 spĺňajú základné požiadavky, ktoré majú pokryť a ktoré sú uvedené v smernici 2014/30/EÚ. Je preto vhodné uverejniť odkazy na uvedené harmonizované normy spolu s príslušnými pozmeňujúcimi normami v Úradnom vestníku Európskej únie.
                  
               
                     (8)
                  
                  
                     V prílohe I k vykonávaciemu rozhodnutiu Komisie (EÚ) 2019/1326 (5) sa uvádzajú odkazy na harmonizované normy, ktoré sú základom pre predpoklad zhody so smernicou 2014/30/EÚ. S cieľom zabezpečiť, aby boli odkazy na harmonizované normy, ktoré sú vypracované na podporu smernice 2014/30/EÚ, uvedené v jednom akte, odkazy na uvedené normy spolu s odkazmi na príslušné pozmeňujúce normy by sa mali zahrnúť do uvedenej prílohy.
                  
               
                     (9)
                  
                  
                     Z Úradného vestníka Európskej únie preto treba vypustiť odkazy na tieto harmonizované normy uverejnené v oznámení (Ú. v. EÚ C 173 – 13.5.2016): EN 62053-21:2003, EN 62053-22:2003, EN 62053-23:2003 a EN 61009-1:2012.
                  
               
                     (10)
                  
                  
                     V prílohe II k vykonávaciemu rozhodnutiu (EÚ) 2019/1326 sa uvádzajú odkazy na harmonizované normy vypracované na podporu smernice 2014/30/EÚ, ktoré sa vypúšťajú zo série C Úradného vestníka Európskej únie. Tieto odkazy je preto vhodné zahrnúť do uvedenej prílohy.
                  
               
                     (11)
                  
                  
                     S cieľom poskytnúť výrobcom dostatočný čas na prípravu uplatňovania harmonizovaných noriem EN IEC 62053-21:2021 zmenenej normou EN IEC 62053-21:2021/A11:2021, EN IEC 62053-22:2021 zmenenej normou EN IEC 62053-22:2021/A11:2021, EN IEC 62053-23:2021 zmenenej normou EN IEC 62053-23:2021/A11:2021 a EN 61009-1:2012 zmenenej normou EN 61009-1:2012/A13:2021 treba odložiť vypustenie odkazov na tieto harmonizované normy: EN 62053-21:2003, EN 62053-22:2003, EN 62053-23:2003 a EN 61009-1:2012.
                  
               
                     (12)
                  
                  
                     Vykonávacie rozhodnutie (EÚ) 2019/1326 by sa preto malo zodpovedajúcim spôsobom zmeniť.
                  
               
                     (13)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha I k vykonávaciemu rozhodnutiu (EÚ) 2019/1326 sa mení v súlade s prílohou I k tomuto rozhodnutiu.
         
         
            Článok 2
            Príloha II k vykonávaciemu rozhodnutiu (EÚ) 2019/1326 sa mení v súlade s prílohou II k tomuto rozhodnutiu.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 7. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu (Ú. v. EÚ L 96, 29.3.2014, s. 79).
         
            (3)  Vykonávacie rozhodnutie Komisie C(2016) 7641 z 30. novembra 2016 o žiadosti o normalizáciu adresovanej Európskemu výboru pre normalizáciu, Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o harmonizované normy na podporu smernice Európskeho parlamentu a Rady 2014/30/EÚ z 26. februára 2014 o harmonizácii právnych predpisov členských štátov vzťahujúcich sa na elektromagnetickú kompatibilitu.
         
            (4)  Oznámenie Komisie v rámci implementácie smernice Európskeho parlamentu a Rady 2014/30/EÚ o harmonizácii právnych predpisov členských štátov vzťahujúcich sa na elektromagnetickú kompatibilitu (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 246, 13.7.2018, s. 1).
         
            (5)  Vykonávacie rozhodnutie Komisie (EÚ) 2019/1326 z 5. augusta 2019 o harmonizovaných normách pre elektromagnetickú kompatibilitu vypracovaných na podporu smernice Európskeho parlamentu a Rady 2014/30/EÚ (Ú. v. EÚ L 206, 6.8.2019, s. 27).
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2019/1326 sa dopĺňajú tieto položky:
            
               
                           č.
                        
                        
                           Odkaz na normu
                        
                     
                           „16.
                        
                        
                           EN IEC 62053-21:2021
                           Zariadenia na meranie elektrickej energie. Osobitné požiadavky. Časť 21: Statické elektromery na činnú energiu striedavého prúdu (triedy presnosti 0,5, 1 a 2)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Zariadenia na meranie elektrickej energie. Osobitné požiadavky. Časť 22: Statické elektromery na činnú energiu striedavého prúdu (triedy presnosti 0,1 S, 0,2 S a 0,5 S)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Zariadenia na meranie elektrickej energie. Osobitné požiadavky. Časť 23: Statické elektromery na jalovú energiu (triedy presnosti 2 a 3)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Zariadenia na meranie elektrickej energie. Osobitné požiadavky. Časť 24: Statické elektromery pre základnú zložku jalovej energie (triedy presnosti 0,5 S, 1 S, 1, 2 a 3)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Prúdové chrániče so vstavanou nadprúdovou ochranou pre domácnosť a na podobné použitie (RCBO). Časť 1: Všeobecné pravidlá.
                           EN 61009-1:2012/A13:2021“.
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/1326 sa dopĺňajú tieto položky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „14.
                        
                        
                           EN 62053-21:2003
                           Zariadenia na meranie elektrickej energie (striedavého prúdu). Osobitné požiadavky.
                           Časť 21: Statické elektromery na činnú energiu (triedy presnosti 1 a 2)
                        
                        
                           13. október 2023
                        
                     
                           15.
                        
                        
                           EN 62053-22:2003
                           Zariadenia na meranie elektrickej energie (striedavého prúdu). Osobitné požiadavky.
                           Časť 22: Statické elektromery na činnú energiu (triedy presnosti 0,2 S a 0,5 S)
                        
                        
                           13. október 2023
                        
                     
                           16.
                        
                        
                           EN 62053-23:2003
                           Zariadenia na meranie elektrickej energie (striedavého prúdu). Osobitné požiadavky.
                           Časť 23: Statické elektromery na jalovú energiu (triedy presnosti 2 a 3)
                        
                        
                           13. október 2023
                        
                     
                           17.
                        
                        
                           EN 61009-1:2012
                           Prúdové chrániče so vstavanou nadprúdovou ochranou pre domácnosti a na podobné použitie (RCBO).
                           Časť 1: Všeobecné pravidlá.
                        
                        
                           13. október 2023“